Document ID: 32004R1796

KOMISIJAS REGULA (EK) Nr. 1796/2004
(2004. gada 15. oktobris),
ar ko groza Regulu (EK) Nr. 14/2004 attiecībā uz piegādes bilanci Francijas aizjūras departamentiem labības un augļu un dārzeņu pārstrādes produktu nozarē un attiecībā uz piegādes bilanci Madeirai augu eļļas, augļu un dārzeņu pārstrādes, piena un piena produktu un cūkgaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 28. jūnija Regulu (EK) Nr. 1452/2001, ar ko par labu Francijas aizjūras departamentiem ievieš īpašus pasākumus attiecībā uz konkrētiem lauksaimniecības produktiem, groza Direktīvu 72/462/EEK un atceļ Regulu (EEK) Nr. 525/77 un Regulu (EEK) Nr. 3763/91 (Poseidom) (1), un jo īpaši tās 3. panta 6. punktu,
ņemot vērā Padomes 2001. gada 28. jūnija Regulu (EK) Nr. 1453/2001, ar ko ievieš īpašus pasākumus Azoru salām un Madeirai attiecībā uz konkrētiem lauksaimniecības produktiem un atceļ Regulu (EEK) Nr. 1600/92 (Poseima) (2), un jo īpaši tās 3. panta 6. punktu,
tā kā:
(1)
Komisijas 2003. gada 30. decembra Regula (EK) Nr. 14/2004, ar ko nosaka piegādes bilances un Kopienas atbalstu par dažu cilvēku uzturam, pārstrādei un izmantošanai lauksaimniecībā būtisku produktu piegādi, kā arī par dzīvu dzīvnieku un olu piegādi attālākajiem reģioniem saskaņā ar Padomes Regulām (EK) Nr. 1452/2001, (EK) Nr. 1453/2001 un (EK) Nr. 1454/2001 (3), nosaka piegādes bilances un Kopienas atbalstu.
(2)
Pašreizējais gada labības un augļu un dārzeņu pārstrādes produktu piegādes bilances līmenis Francijas aizjūras departamentos un augu eļļu, augļu un dārzeņu pārstrādes produktu, sausā pilnpiena un sieru, un cūkgaļas piegādes bilances līmenis Madeirā parāda, ka noteiktais minēto produktu piegādes apjoms ir mazāks nekā pieprasījums, jo pieprasījums ir lielāks nekā bija paredzēts.
(3)
Tātad ir jāpielāgo minēto produktu daudzums attiecīgo attālo reģionu faktiskajām vajadzībām.
(4)
Būtiska kļūda ir radusies pieņemot Regulu (EK) Nr. 14/2004 attiecībā uz KN kodu vaislas zirgiem, kas minēti II pielikuma 1. daļā un kas paredzēti Francijas aizjūras departamentiem. Šī kļūda ir jālabo.
(5)
Attiecīgi ir jāgroza Regula (EK) Nr. 14/2004.
(6)
Šajā regulā paredzētie pasākumi ir saskaņā ar visu attiecīgo produktu komiteju atzinumiem,
IR PIEŅĒMUSI ŠO REGULU.
1. pants
Regulu (EK) Nr. 14/2004 groza šādi:
1)
I pielikuma 1. un 3. daļu aizstāj ar šīs regulas I pielikuma tekstu.
2)
III pielikuma 3., 4., 6. un 8. daļu aizstāj ar šīs regulas II pielikuma tekstu.
2. pants
Regulas (EK) Nr. 14/2004 II pielikuma 1. daļā vaislas zirgu KN kodu groza šādi:
“0101 11 00” aizstāj ar “0101 10 10”.
3. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
2. pantu piemēro no 2004. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 15. oktobrī

Labels: 3
18
17
19